da en da nl ca da da de es da da da da da da da da da da sv da da da da da de da en da da en en en de da da da da da da da de da da da da da da da da da da da da da nl da en da da es nl da
Erhvervsdirektør: Esbjergs erhvervsliv har brug for en stærk fortælling | Business Esbjerg
21.6.2021 13:29:35 CEST | Business Esbjerg
Virksomhedernes oplevelse af kommunens tiltrækningskraft og image samt evnen til at tiltrække nye virksomheder og borgere er ikke i top. Business Esbjergs direktør Susanne Nordenbæk er overbevist om, at den nye fælles fortælling, som det igangværende brandingsamarbejde med kommunen, havnen og Education Esbjerg skal resultere i, vil rette op på det billede.
Esbjerg har en stolt erhvervshistorie med rivende udvikling og adskillige succesfulde omstillingsprocesser. I årtier og generationer har byen været præget af en driftighed, omstillingsparathed og arbejdsomhed, som har ført områdets erhvervsliv fra det ene store væksteventyr til det næste.
Alligevel kæmper kommunen med at lokke tilstrækkeligt med kvalificeret arbejdskraft til området. Selvom tre ud af fire virksomheder i Esbjerg Kommune ifølge en undersøgelse fra Dansk Industri vil anbefale andre virksomheder at flytte til kommunen, udtrykker en stor andel samtidig bekymring for kommunens image og evne til at tiltrække såvel nye virksomheder som borgere.
”Her i vores område lever vi måske lidt efter devisen om, at den, der lever stille, lever godt. Sydvestjyder er jo nok ikke dem, der råber højest om egne succeser og styrker.  Vi har jo rent faktisk både en flot historie og et stærkt erhvervsliv i dag, som vi i dén grad kan være stolte af, men den spændende udviklingsfortælling er ikke kommet langt nok ud til en bredere offentlighed. Det skal vi blive endnu bedre til at få fortalt om, så vi først og fremmest får øget kendskabsgraden til vores område og vores virksomheder,” siger Susanne Nordenbæk, der er direktør i Sydvestjyllands største erhvervsorganisation, Business Esbjerg.
Business Esbjerg-direktøren understreger, at det handler om at finde frem til de unikke styrker, som er kendetegnende for området, og derved få skabt en stærk fortælling, som kan øge kendskabet.
”Brandingprocessen skal hjælpe og med at få defineret og blive skarpe på, hvad vi skal være kendte for, hvad vores unikke styrker og kendetegn er, så det bliver tydeligere for omverdenen, hvad Esbjerg står for. Vi skal have identificeret den DNA og differentieringsfaktor, der styrker vores områdes tiltrækningskraft, så vi kan sikre fortsat vækst. Et godt og stærkt image er afgørende for kommunens evne til at fastholde og tiltrække succesfulde virksomheder og kvalificerede medarbejdere.”
Hun peger på, at det er en kæmpe styrke, at fire af områdets aktører er gået sammen i samarbejdet om en fælles fortælling og får input fra virksomheder, uddannelsesinstitutioner, offentlige arbejdsgivere og andre relevante parter.
”En bevidst, aktiv, offensiv og koordineret brandingstrategi for vores område er et meget stærkt våben, som vil give de bedste forudsætninger for, at vores fortælling også bliver hørt. Den skal være et aktiv, der kan øge byens og områdets tiltrækningskraft overfor nyt erhvervsliv og ny arbejdskraft. Vi skal sætte megafonen til en stærk, fælles fortælling med forankring og opbakning i lokalsamfundet, som vi står sammen om og som kan vække den lokale stolthed,” udtaler Susanne Nordenbæk.
ESBJERGS ARBEJDE MED DET NYE BRAND
Esbjerg Kommune, Business Esbjerg, Education Esbjerg og Esbjerg havn arbejder sammen med en lang række virksomheder, institutioner, foreninger og borgere på at identificere og implementere en ny strategisk retning og et nyt Esbjerg-brand som skal understøtte bosætning og vækst i hele kommunen. I disse måneder tager de fire partnere de første skridt i et arbejde som skal præge indsatser og aktiviteter de næste 10-20 år.
Telefon: 36 97 35 03
Mobil: 29 38 08 39
Business Esbjerg-direktør Susanne Nordenbæk.
Information om Business Esbjerg
Niels Bohrs Vej 6
Esbjergs og Fanøs erhvervs­fremmeorganisation
Business Esbjerg skaber de bedst mulige betingelser for at drive virksomhed, bo og studere i Esbjerg og Fanø kommuner
Sammen med erhvervslivet inspirerer vi til nye muligheder for udvikling og vækst til gavn for virksomheder og borgere. Det er vores ambition at være en betroet og professionel samarbejdspartner for vores medlemmer. Vi er til for dem. Samarbejdet tager altid udgangspunkt i vores lokale forankring – med et blik for globale tendenser. Således søger vi muligheder for virksomhederne i deres mål om at udvikle sig og vokse, uanset hvilket udgangspunkt, de har.
Vi arbejder for bedre rammevilkår og bidrager til dagsordenen på et lokalt, regionalt og nationalt niveau – til gavn for vores medlemmer. Vi vil skabe værdi hver dag. Ikke bare for erhvervslivet, men også for turister, arbejdstagere og studerende. Vores projekter og tilbud, lige fra karrieremesser og turismeprojekter, til ledernetværk og start-up tilbud, skal give værdi, der kan mærkes.
Følg pressemeddelelser fra Business Esbjerg
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Business Esbjerg
Susanne Nordenbæk fratræder som direktør for Business Esbjerg – erhvervschef Karsten Rieder forfremmes som ny direktør28.4.2022 08:55:43 CEST | Pressemeddelelse
Susanne Nordenbæk og bestyrelsen i Business Esbjerg er nået til enighed om, at udskillelsen af Education Esbjerg som selvstændigt selskab er en naturlig anledning til et direktørskifte for Business Esbjerg.
Sydjylland får 15 mio. kr. til udvikling og tiltrækning af grønne kompetencer4.2.2022 12:40:56 CET | Pressemeddelelse
Udviklingen af grønne kompetencer hos virksomheder, uddannelsesinstitutioner og studerende i Sydjylland får nu hjælp fra EU.
Nyt regeringsudspil lover godt for Esbjergs store Power-to-X-ambitioner16.12.2021 16:28:15 CET | Pressemeddelelse
Regeringens nye udspil på Power-to-X-området er gode nyheder for Esbjerg. Det er et skridt i den rigtige retning og lover godt for Esbjergs muligheder og ambitioner, lyder det fra PtX-aktøren CIP, Business Esbjerg og Esbjergs borgmester. De hilser alle strategien velkommen og opfordrer i samme ombæring til at sætte fart i Power-to-X-initiativerne.
Europas største internet exchange-udbyder kommer til Esbjerg30.11.2021 10:47:10 CET | Pressemeddelelse
Endnu en digital sværvægter udvider med aktiviteter i Esbjerg. Tyske DE-CIX er førende i Europa, når det handler om at etablere internettets fysiske infrastruktur. For første gang vil de etablere et såkaldt internet exchange point i Danmark.
Power-to-X udrulning tager fart i Danmark og kickstarter sektorkoblingen30.8.2021 07:05:00 CEST | Pressemeddelelse
Med H2 Energy Europe’s nye store Power-to-X-anlæg i Esbjerg kommer der for alvor fart på udrulningen af Power-to-X i Danmark. Med store investeringer i grøn energiproduktion er den grønne omstilling og sektorkoblingen skudt i gang, og det er vigtigt, at politikerne følger trop og skaber de rette vilkår og rammer for, at Danmark forsat kan være foregangsland.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022